ວຽກງານຂອງ ລັດຖະສະພາສະຫະລັດ ໃນສັບປະດານີ້ (ວີດີໂອ)
ລັດຖະສະພາສະຫະລັດ ​​ກັບ​ຄືນ​ມາ​ປະຊຸມ​ກັນອີກ​ ​ເພື່ອ​ສືບ​ຕໍ່​ເຮັດ​ວຽກປະຕິ​ຮູບ​ ເລື້ອງຄົນ​ເຂົ້າ​ເມືອງ ​ແລະສອບສວນ ເລື້ອງ​ການ​ໂຈມ​ຕີ​ ທີ່ເບັງກາຊີ.
ຫລັງຈາກໄດ້ຢຸດພັກຜ່ອນເປັນເວລານຶ່ງອາທິດ ລັດຖະສະພາ ສະຫະລັດ ໄດ້ກັບຄືນມາປະຊຸມກັນອີກໃນອາທິດນີ້ ເພື່ອສືບຕໍ່ ເຮັດວຽກ ກ່ຽວກັບການປະຕິຮູບເລື້ອງຄົນເຂົ້າເມືອງ ແລະຄົ້ນ ຫາລາຍລະອຽດອີກຄັ້ງນຶ່ງ ກ່ຽວກັບການໂຈມຕີຂອງພວກກໍ່ ການຮ້າຍ ເມື່ອປີກາຍນີ້ ຕໍ່ສະຖານກົງສຸນຂອງສະຫະລັດ ທີ່ ເມືອງ Benghazi ປະເທດ Libya ການຊຸກຍູ້ເພື່ອປ່ຽນແປງ ກົດໝາຍຄົນເຂົ້າເມືອງຂອງສະຫະ ລັດ ໄດ້ຮັບແຮງຜັກດັນຄືນມາອີກ ຢູ່ໃນສະພາສູງ ບ່ອນທີ່ມີ ການເປີດເຜີຍຮ່າງກົດໝາຍປະຕິຮູບ ທີ່ໄດ້ຮັບການເຫັນພ້ອມ ນໍາຈາກທັງສອງພັກ ໃນເດືອນແລ້ວນີ້ ອາທິດນີ້ ບັນດາຜູ້ແທນສະພາສູງ ຈະສາມາດຕັດສິນໃຈໄດ້ວ່າ ຄວນຈະຕໍ່ຮ່າງກົດໝາຍ ນັ້ນ ອອກໄປຮວມເອົາ ການປ້ອງກັນໃຫ້ແກ່ພວກກະເທີຍທີ່ເຂົ້າເມືອງ ແຕ່ຄວາມສໍາ ພັນຂອງເຂົາເຈົ້າກັບ ຄົນອາເມຣິກັນ ບໍ່ຖືກຮັບຮູ້ ພາຍໃຕ້ກົດໝາຍຂອງລັດຖະບານ ກາງ ໃນປັດຈຸບັນນີ້ ຫລືບໍ່ ອາທິດແລ້ວນີ້ ປະທານາທິບໍດີ Barack Obama ໄດ້ກ່າວສະໜັບສະໜູນການ ຮວມ ເອົາພວກກະເທີຍ ເຂົ້າໃນກົດໝາຍປະຕິຮູບເລຶ່ອງຄົນເຂົ້າເມືອງນັ້ນ ໂດຍ ກ່າວວ່າ: ໃນຂະນະດຽວກັນ ເລື້ອງການໂຈມຕີຂອງພວກກໍ່ການຮ້າຍ ທີ່ໄດ້ສັງຫານນັກການທູດອາເມ ຣິກັນ ສີ່ຄົນ ຮ່ວມທັງເອກອັກຄະລັດຖະທູດ ຢູ່ເມືອງ Benghazi ປະເທດ Lybia ນັ້ນ ກໍຈະ ຖືກຍົກຂຶ້ນມາພິຈາລະນາອີກຄັ້ງນຶ່ງ ໂດຍຄະນະກໍາ ມະການນຶ່ງ ຢູ່ໃນສະພາຕໍ່າ ສະມາຊິກ ພັກຣີພັບບລິກັນ ເຊ່ນທ່ານ Darrell Issa ຍັງບໍ່ພໍໃຈກັບຄໍາອະທິບາຍຂອງລັດຖະບານ ທ່ານ Obama ກ່ຽວກັບພາກປະຕິບັດຂອງລັດຖະບານ ກ່ອນແລະຫລັງຈາກການໂຈມຕີ ແລະໃນວັນອັງຄານມື້ອື່ນ ປະທານາທິບໍດີ Obama ຈະຮັບຕ້ອນ ປະທານາທິ ບໍດີ ເກົາຫລີໃຕ້ ທ່ານນາງ Park Geun-hye ຢູ່ທີ່ທໍານຽບຂາວ ຊຶ່ງການຢ້ຽມ ຢາມຂອງທ່ານນາງ ແມ່ນຕິດ ຕາມມາລຸນຫລັງ ລະຍະເວລາແຫ່ງຄວາມເຄ່ງຕຶງ ທີ່ເພີ້ມທະວີຂຶ້ນຢ່າງສູງ ອ້ອມຂ້າງເກົາຫລີ ເໜືອ ແລະທ່າມກາງການຕືລາຄາຄືນໃໝ່ ກ່ຽວກັບທ່າທີດ້ານຄວາມປອດໄພ ຂອງອາເມຣິກາ ຢູ່ໃນເຂດເອເຊຍປາຊິຟິກ